CELEX: 62014CN0299
Language: fi
Date: 2014-06-17 00:00:00
Title: Asia C-299/14: Ennakkoratkaisupyyntö, jonka Landessozialgericht Nordrhein-Westfalen (Saksa) on esittänyt 17.6.2014 – Vestische Arbet Jobcenter Kreis Recklinghausen v. Jovanna Garcia-Nieto ym.

15.9.2014   
            
            
               FI
            
            
               Euroopan unionin virallinen lehti
            
            
               C 315/38
            
         Ennakkoratkaisupyyntö, jonka Landessozialgericht Nordrhein-Westfalen (Saksa) on esittänyt 17.6.2014 – Vestische Arbet Jobcenter Kreis Recklinghausen v. Jovanna Garcia-Nieto ym.
   (Asia C-299/14)
   2014/C 315/61
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landessozialgericht Nordrhein-Westfalen
   
      Pääasian asianosaiset
   
   
      Kantaja: Vestische Arbet Jobcenter Kreis Recklinghausen
   
      Vastaajat: Jovanna Garcia-Nieto, Joel Pena Cuevas, Jovanlis Pena Garcia ja Joel Luis Pena Cruz
   
      Ennakkoratkaisukysymykset
   
   
               1)
            
            
               Sovelletaanko asetuksen (EY) N:o 883/2004 (1) 4 artiklassa tarkoitettua yhdenvertaisen kohtelun periaatetta – kyseisen asetuksen 70 artiklan 4 kohdassa säädettyä etuuksien vientiä koskevaa kieltoa lukuun ottamatta – myös kyseisen asetuksen 70 artiklan 1 ja 2 kohdassa tarkoitettuihin erityisiin maksuihin perustumattomiin rahaetuuksiin?
            
         
               2)
            
            
               Jos ensimmäiseen kysymykseen vastataan myöntävästi, voidaanko asetuksen (EY) N:o 883/2004 4 artiklassa tarkoitettua yhdenvertaisen kohtelun periaatetta rajoittaa – ja mahdollisesti missä määrin – kansallisen lainsäädännön säännöksillä, joilla pannaan täytäntöön direktiivin 2004/38/EY (2) 24 artiklan 2 kohta ja joiden mukaan oikeutta tällaisiin etuuksiin ei poikkeuksetta ole oleskelun kolmen ensimmäisen kuukauden aikana, jos unionin kansalaisella ei ole oikeutta vapaaseen liikkuvuuteen Saksan liittotasavallassa työntekijänä tai itsenäisenä ammatinharjoittajana eikä unionin kansalaisten vapaasta liikkuvuudesta annetun lain (Freizugigkeitsgesetz/EU) 2 §:n 3 momentin perusteella?
            
         
               3)
            
            
               Jos ensimmäiseen kysymykseen vastataan kieltävästi, ovatko jotkin muut primaarioikeuden, yhdenvertaista kohtelua koskevat määräykset – erityisesti SEUT 45 artiklan 2 kohta, luettuna yhdessä SEUT 18 artiklan kanssa – esteenä sellaiselle kansalliselle säännökselle, jonka nojalla unionin kansalaisilta evätään heidän oleskelunsa kolmen ensimmäisen kuukauden ajalta poikkeuksetta sosiaalietuus, jonka tarkoituksena on turvata toimeentulo ja helpottaa samalla työmarkkinoille pääsyä, jos näillä unionin kansalaisilla ei ole oikeutta vapaaseen liikkuvuuteen työntekijänä tai itsenäisenä ammatinharjoittajana eikä unionin kansalaisten vapaasta liikkuvuudesta annetun lain (Freizugigkeitsgesetz/EU) 2 §:n 3 momentin perusteella mutta he voivat osoittaa, että heillä on tosiasiallinen yhteys vastaanottavaan valtioon ja erityisesti sen työmarkkinoihin?
            
         
      (1)  Sosiaaliturvajärjestelmien yhteensovittamisesta 29.4.2004 annettu Euroopan parlamentin ja neuvoston asetus (EY) N:o 883/2004 (EUVL L 166, s. 1)
   
      (2)  Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta 29.4.2004 annettu Euroopan parlamentin ja neuvoston direktiivi 2004/38/EY (EUVL L 158, s. 77)